
ANUNȚ DE CONCURS 
1. Spitalul de Psihiatrie și Pentru Măsuri de Siguranță Pădureni-Grajduri Iași, cu sediul în localitatea Grajduri, comuna Grajduri, str. Garii, nr. 479,  jud. Iași, telefon 0232709404, e-mail office@spitalgrajduri.ro, organizează concurs pentru ocuparea unui numar de 4 posturi contractuale, în conformitate cu prevederile Hotărârii Guvernului nr. 1336/2022. 
2. Denumirea posturilor
Îngrijitoare, posturi vacante, contract pe perioadă nedeterminată, normă întreagă.
3. Condiții generale de participare
Poate participa la concurs persoana care îndeplinește următoarele condiții generale, conform legislației aplicabile: 
a) are cetățenia română sau cetățenia unui stat membru al Uniunii Europene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 – Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
4. Condiții specifice posturilor
· Minim absolvent de scoală generală; 
· Fără vechime în specialitatea postului;
· Concurs pentru ocuparea postului;   
5. Dosarul de concurs
Dosarul de concurs va conține următoarele documente:
a) formular de înscriere la concurs, conform modelului prevăzut la anexa nr. 2 din HG nr. 1336/2022;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului; 
Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.
Depunerea dosarelor: Dosarele de concurs se depun la la sediul Spitalului de Psihiatrie și Pentru Măsuri de Siguranță Pădureni-Grajduri, cu sediul în localitatea Grajduri, comuna Grajduri, str. Garii, nr. 479,  jud. Iași, în intervalul orar 09:00-14:00 ( de luni pana vineri), până la data limită 17.09.2026 ora 14.00. 
6. Calendarul concursului
– Data publicării anunțului: 03.09.2026
– Perioada de depunere a dosarelor: 04.09.2026 – 17.09.2026, în intervalul orar 9:00–14:00, la sediul instituției
– Selecția dosarelor: 18.09.2026, ora 09:00
– Afișarea rezultatelor selecției dosarelor: 18.09.2026, ora 13:00, la sediul instituției și pe pagina de internet a instituției
– Depunerea contestațiilor la selecția dosarelor: 21.09.2026, până la ora 14:00
– Soluționarea contestațiilor la selecția dosarelor și afișarea rezultatelor: 22.09.2026, ora 15:00
– Proba scrisă: 25.09.2026, ora 09:00, la sediul instituției
– Afișarea rezultatelor probei scrise: 25.09.2026, ora 14:00
– Depunerea contestațiilor la proba scrisă: 28.09.2026, până la ora 14:00
– Soluționarea contestațiilor la proba scrisă și afișarea rezultatelor: 29.09.2026, ora 15:00
– Proba de interviu: 30.09.2026, ora 09:00
– Afișarea rezultatelor probei interviu: 30.09.2026, ora 14:00
- Depunerea contestațiilor la proba de interviu: 01.10.2026, până la ora 14:00
- Soluționarea contestațiilor la proba interviu  și afișarea rezultatelor: 02.10.2026, ora 15:00
–Afișarea rezultatelor finale ale concursului: 02.10.2026, ora 15:00
7. Desfășurarea concursului
Concursul se desfășoară prin susținerea următoarelor probe: 
- proba scrisă, 25 septembrie 2026, ora 09.00;
- proba interviu, 30 septembrie 2026, ora 09.00. 
7.1. Bibliografie și tematică
Bibliografie: 
a) Tehnica îngrijirii bolnavului- Carol Mozeș
b) Programul Național de pregătire a infirmierilor (note de curs)
c) Ordinul MS nr.1761/2021 din 14 septembrie 2021- pentru aprobarea Normelor tehnice privind curățenia,dezinfecția și sterilizarea în unitățile sanitare publice și private, evaluarea eficacității procedurilor de curățenie și dezinfecție efectuate în cadrul acestora, procedurile recomandate pentru dezinfecția mâinilor în funcție de nivelul de risc, precum și metodele de evaluare a derulării procesului de sterilizare și controlul eficienței acestuia.
d) Ordinul MS nr. 1101/2016 privind aprobarea Normelor de supraveghere, prevenire şi limitare a infecţiilor asociate asistenţei medicale în unităţile sanitare.
e) Ordinul MS nr.1226/03.12.2012 privind gestionarea deșeurilor rezultate din activități medicale 
f) Ordin pentru aprobarea normelor de aplicare a Legii sănătății mintale și a protecției persoanelor cu tulburări psihice nr. 487/2002.

Tematică:
a) Gestionarea deșeurilor rezultate din activități medicale
· Clasificarea pe categorii a deșeurilor rezultate din activități medicale
· Ambalarea deșeurilor
· Depozitarea temporară a deșeurilor
· Eliminarea finală a deșeurilor
b) Precauțiuni universale
· Spălatul mâinilor
· Dezinfecția mâinilor
· Purtarea echipamentului de protecție
· Accidente prin expunere la sânge
c) Curățenia
· Spălarea, ștergerea, aspirarea, perierea
· Reguli fundamentale în utilizarea produselor folosite în activitatea de curățenie
d) Dezinfecția
· Definiție
· Dezinfecția prin mijloace fizice și chimice
· Nivelurile de dezinfecție
· Prepararea și utilizarea soluțiilor dezinfectante
· Criterii de utilizare și păstrare corectă a produselor dezinfectante
· Metode de aplicare a dezinfectanților în funcție de suportul care urmează să fie tratat
e) Tehnica efectuării curățeniei în saloane
· Întreținerea curățeniei și dezinfecția saloanelor
· Întreținerea curățeniei și dezinfecția saloanelor după externarea pacienților
f) Tehnici de curățenie și dezinfecție a sălii de tratament
g) Noțiuni de prim ajutor
h) Îngrijiri specifice ale pacienților din secția de psihiatrie
· Drepturile persoanelor cu tulburări psihice
· Internarea într-o unitate de psihiatrie și norme de aplicare
· Norme specifice de îngrijire (contenție mecanică)
8. Afișarea rezultatelor și contestații
După afişarea rezultatelor obţinute la selecţia dosarelor, proba scrisă şi interviu, candidaţii nemulţumiţi pot depune contestaţie în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise şi a interviului, sub sancţiunea decăderii din acest drept.
9. Dispoziții finale
Relații suplimentare privind organizare si desfașurarea concursului se pot obține de la secretariatul  comisiilor de concurs care va fi asigurat de Oprișan Marcela Grațiela, telefon 0232228350- zilnic intre orele 9:00-14:00, la adresa de e-mail office@spitalgrajduri.ro si de pe site-ul unității care poate fi accesat la adresa http://www.spitalgrajduri.ro/

                       Manager,
  	Jr. Idricianu Victor                                                          Compartiment  R.U.N.O.S.
                                                                                                      Jr. Oprișan Marcela Grațiela

